Forslag til filmmanus
– SVs gjennomslag

Dette er et forslag til manus til en enkel film dere kan lage selv til å dele på sosiale medier, enten på lokallagets sosiale mediekontoer, eller på lokale politikere sine sider.

Slik gjør du:

1. Dere kan fint bruke mobilen til å filme med. Tenk på forhånd ut hvor dere ønsker at filmen skal publiseres. Dersom dere vil ha mulighet til å legge ut på Instagram Reels eller TikTok, bør det filmes i stående format. Om dere kun skal ha filmen til et Facebook-innlegg kan den filmes i liggende format.
2. Én filmer og en annen snakker. Finn et sted uten for mye bråk, men gjerne et som er lett gjenkjennelig for folk i nærmiljøet.
3. Se inn i kameraet, snakk høyt, tydelig og sakte, slik at alle får med seg hva du sier. Om du ikke er fornøyd første gang, så gjør man det på nytt til man er fornøyd.
4. Om dere vil tekste videoen deres, så kan det gjøres gratis (på inntil 10 videoer i måneden) på [Matesub](https://app.matesub.com/)
5. Om dere vil være ekstra avansert kan dere legge på logo (som dere finner i [ressursbanken](https://www.sv.no/ressursbanken/grafisk/grafisk-profil/)) i [gratisprogrammet Canva](https://www.canva.com/nb_no/)

Om man vil ha andre gjennomslag med i manuset, så finner man alle SVs gjennomslag på [www.sv.no/gjennomslag](http://www.sv.no/gjennomslag)

*"Hei! Jeg heter [Navn], og jeg vil fortelle deg om noen av de sakene vi i SV er aller mest stolte av å ha fått til på Stortinget siden 2021."*

*Vi har fått til at Norge ikke bare styres etter penger, men også klimamål, og er veldig fornøyde med at Regjeringen nå også må legge fram et klimabudsjett. Dette betyr flere grønne jobber og en renere fremtid. I tillegg har vi vernet masse natur, og vi er veldig fornøyde med at vi fikk stoppet planene om gruvedrift på havbunnen for å beskytte miljøet.*

*SV har også fått mange gjennomslag for å gjøre noe med ulikheten i Norge. Gjennom en historisk økning av barnetrygden, har vi bidratt til at barnefamilier får mer å rutte med. Vi har også innført gratis SFO for alle barn på 1. til 3. trinn, sånn at alle har mulighet til å bli med på leken. Og studentene har fått et stort økonomisk løft. Dette er vi i SV stolte av.*

*Også ute i verden har SV satt spor disse årene. Vi har pushet på for anerkjennelse av Palestina, økt bistanden til de landene som trenger det aller mest, og jobbet for nedrustning og en rettferdig fordeling av ressurser. Fordi vi tror på solidaritet over landegrensene.*

*SV fortsetter kampen for et rettferdig og bærekraftig samfunn. Sammen skaper vi forandring."*

*SV - For et rettferdig og grønt Norge."*